Shayx Muhammad Sodiq Muhammad Yusufning qizi otasining suratlariga u kishiga tegishli bo‘lmagan so‘zlarni yozib tarqatmaslikni so‘radi

Shayx Muhammad Sodiq Muhammad Yusufning qizi Odinaxon Muhammad Yusuf Facebook’dagi sahifasida shayxning suratlariga u kishiga tegishli bo‘lmagan va mos bo‘lmagan so‘zlarni yozib tarqatmaslikni so‘rab murojaat qildi.

“Hazratimizning suratlariga u kishiga tegishli va mos bo‘lmagan so‘zlarni yozib tarqatmaslikni iltimos qilaman. Olimlarimizni hurmat qilaylik. Bu gapni anchadan beri aytmoqchi bo‘lib yurgan edim. Shaxsan kimnidir biror narsada ayblashdan yiroqman. Bu umumiy tanbeh xolos”, — deyiladi xabarda.